István Thomán (Hongaars: ˈiʃtvaːn ˈtomaːn; 4 November 1862 - 22 September 1940) was 'n Hongaarse klaviervirtuoos en musiekonderwyser. Hy was 'n gerekende klavieronderwyser, met studente soos Béla Bartók, Ernő Dohnányi en Georges Cziffra. Sy ses-vilume Tegniek van Klavierspeel is vandag steeds in gebruik. Thomán is in 1862 gebore in Humenné (Homonna), Zemplén-graafskap, Koninkryk van Hongarye (nou in Slowakye) aan Joodse ouers, dr David Thomán en Rosa Weisberger. Hy is erken vir sy talent, en het 'n gunstelingstudent van Franz Liszt geword. Liszt het hom aangestel om onderwys te gee aan die Franz Liszt Musiekakademie (Koninklike Hongaarse Akademie vir Musiek) in Boedapest, maar hy moes op 45-jarige ouderdom skielik aftree. Thomán het saam met Liszt getoer, en was teenwoordig tydens sy afsterwe. Hy was ook een van die wat Liszt se kis gedra het. Thomán, saam met die mede-Liszt-student Árpád Szendy, se belang lê daarin dat hulle die Liszt-styl voortgesit het deur hul onderrig aan die Koninklike Hongaarse Akademie van Musiek. As onderwyser aan die Koninklike Akademie het Thomán in 174 'n 17-jarige Ernő Dohnányi as student aangeneem.